# Alexei Pogorelov

Alexei Pogorelov (rus: Алексе́й Васи́льевич Погоре́лов) (Kórotxa, 3 de març de 1919 - Moscou, 17 de desembre de 2002) va ser un matemàtic soviètic.

## Vida i obra

Pogorelov va néixer a l'óblast de Bélgorod fill de pagesos propietaris (kulak). El 1931 quan es va estendre el procés de col·lectivització de les terres agràries, els Pogorelov van emigrar a Jarkov (actual Khàrkiv) on el jove va fer els estudis secundaris, ingressant el 1937 a la universitat de Khàrkiv per estudiar matemàtiques i física sota la influència de Naum Akhiezer. El 1941, amb la invasió alemanya, els seus estudis es van interrompre perquè va ser mobilitzat per treballar a l'Acadèmia d'Enginyeria de les Forces Aèries a Moscou. El 1947 va obtenir el doctorat a la universitat Estatal de Moscou sota la direcció d'Alexandrov i d'Efimov. A continuació va retornar a Khàrkiv, on va ser professor de la universitat i investigador a l'Institut de Física i Enginyeria de Baixa Temperatura. L'any 2000 es va traslladar a Moscou per treballar a l'Institut Steklov de Matemàtiques. Va morir a Moscou dos anys després.
Pogorelov va publicar més de dues-centes obres, incloent uns quaranta llibres de text i monografies. En els anys setanta es va interessar pel quart problema de Hilbert, publicant un llibre (1974, edició anglesa 1979) que es considera la resolució del problema. El seu camp de treball principal va ser la geometria on va obtenir els resultats més notables.

## Referències

* ↑ Александров et al., 2003, p. 173.
* ↑ Борисенко, 2006, p. 241.
* ↑ Борисенко, 2006, p. 264.
* ↑ Chang, 2011, p. 176.
* ↑ Buseman, 1981, p. 87-90.
* ↑ Yandell, 2001, p. 140 i ss.
* ↑ Aminov, 2007, p. 1238 i ss.

## Bibliografia

* Александров, В. А.; Арнольд, В. И.; Борисенко, А. А.; Борисов, Ю. Ф.; Залгаллер, В. А.; Кутателадзе; Марченко, В. А.; Милка, А. Д.; Решетняк, Ю. Г.; Сабитов, И. Х. «Алексей Васильевич Погорелов (некролог)» (en rus). Успехи математических наук, Vol. 58, Num. 3(351), 2003, pàg. 173-175. DOI: 10.4213/rm1630. ISSN: 0042-1316.
* Aminov, Yu. A. «On the geometric results of A. V. Pogorelov» (en anglès). Ukrainian Mathematical Journal, Vol. 59, Num. 8, 2007, pàg. 1238-1252. DOI: 10.1007/s11253-007-0083-3. ISSN: 0041-5995.
* Борисенко, А. А. «Алексей Васильевич Погорелов — математик удивительной силы» (en rus). Журнал математической физики, анализа, геометрии, Vol. 2, Num. 3, 2006, pàg. 231-267. ISSN: 1812-9471.
* Buseman, Herbert «Book Review: A.V. Pogorelov. Hilbert's fourth problem» (en anglès). Bulletin of the American Mathematical Society, Vol. 4, Num. 1, 1981, pàg. 87-90. ISSN: 0002-9904.
* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Yandell, Ben. The Honors Class: Hilbert's Problems and Their Solvers (en anglès). Taylor and Francis, 2001. ISBN 9781568811413.

## Enllaços externs

* O'Connor, John J.; Robertson, Edmund F. «Alexei Pogorelov» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Belous, Valery V. «Grand of Geometry». Valery Belous. [Consulta: 7 desembre 2022]. (anglès)
* Козлова, В.В. «Погорелов Алексей Васильевич». Математический институт им. В.А. Стеклова, 2009. [Consulta: 7 desembre 2022]. (rus)
* Пасюта, Александр. «Погорелов сделал геометрию простой для старшеклассников». Освіта, 2009. [Consulta: 7 desembre 2022]. (rus)
* «Погорелов Алексей Васильевич». Российская академия наук. [Consulta: 7 desembre 2022]. (rus)